
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 152 


15 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός Ποσοστού Γυναικών που θα εισαχθούν 
στα ΑΣΕΙ - ΣΣΥ και ποσοστού ανδρών που θα εισα- 
χθούν στη ΣΑΝ κατά το Ακαδημαϊκό Έτος 2001 - 
2002. 1 

Συγκρότηση Ομάδας Εργασίας με αντικείμενο τη μελέ¬ 
τη του ζητήματος των γερμανικών επανορθώσεων. 2 

Συγκρότηση Ομάδας Εργασίας με αντικείμενο τη με¬ 


λέτη των θεμάτων Μέσης Ανατολής. 3 

Καθορισμός ορίου μετακινήσεων αποσπασμένων 
υπαλλήλων στη Διεύθυνση Καζίνων για τακτικούς 
ελέγχους στα Ιδιωτικά Καζίνο. 4 


Καθιέρωση με αμοιβή υπερωριακής απασχόλησης κα¬ 
τά τις απογευματινές και νυκτερινές ώρες καθώς 
και κατά τις Κυριακές και εξαιρέσιμες ημέρες των 
υπαλλήλων που υπηρετούν στη Γενική Γραμματεία 
Κοινωνικών Ασφαλίσεων, στο Γ ραφείο του Υφυ¬ 
πουργού Εργασίας και Κοινωνικών Ασφαλίσεων, 
για το χρονικό διάστημα από 1.1.2001 μέχρι 


31.12.2001. 5 

Υπερωριακή εργασία μόνιμου προσωπικού των Λιμενι¬ 
κών Ταμείων Κατακόλου και ΚερκύραςΑ' εξαμήνου 
2001. 6 

Καθορισμός ανωτάτου ορίου έκδοσης εγγυητικών επι¬ 
στολών από την Τράπεζα Νονέ ΒεπΙκ. 7 

Τοποθέτηση και ανάθεση αποκλειστικών καθηκόντων 
Προϊσταμένης στην Ειδική Υπηρεσία Διαχείρισης 
του Ε.Π. Ανταγωνιστικότητας. 8 

Καθορισμός ύψους κρατικής επιχορήγησης Ιδρύμα¬ 
τος Σιβιτανιδείου Δ.Σ.Τ.Ε. οικονομικού έτους 2001 9 

Αύξηση συντάξεων για το έτος 2001 . 10 

Συγκρότηση ομάδας εργασίας για την τελική επεξερ¬ 
γασία του σχεδίου νόμου «Κώδικας Δικηγόρων»... 11 

Ένταξη ομογενών και αλλοδαπών αθλητών στα ελλη¬ 
νικά αθλητικά σωματεία τριάθλου και συμμετοχή 
τους στα Πανελλήνια Πρωταθλήματα Τριάθλου ... 12 


ΑΠΟΦΑΣΕΙ Σ 

Αριθ.Φ. 337.1/191855 Σ. 585 (1) 

Καθορισμός Ποσοστού Γ υναικών που θα εισαχθούν στα 
ΑΣΕΙ - ΣΣΥ και ποσοστού ανδρών που θα εισαχθούν 
στη ΣΑΝ κατά το Ακαδημαϊκό Έτος 2001 - 2002. 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τα άρθρα 1 και 11 (παράγραφος 4) του Ν. 1911/90 
«Εισαγωγή των γυναικών στις Ανώτατες Στρατιωτικές 
Σχολές, “ρύθμιση Στρατολογικών θεμάτων και άλλες δια¬ 
τάξεις”» (ΦΕΚ 166 Α'). 

β. Το άρθρο 25 του Ν. 2109/92 «Ρύθμιση θεμάτων εκ- 
παιδεύσεως, στρατολογίας, καταστάσεων του προσωπι¬ 
κού των Ενόπλων Δυνάμεων και άλλες διατάξεις» (ΦΕΚ Α- 
205/29 Δεκ. 92). 

γ. Τη γνωμάτευση υπ’ αριθ. 24 της 23ης/2000 Συνεδριά- 
σεως ΣΑΓΕ, με την οποία εγκρίθηκαν οι αντίστοιχες προ¬ 
τάσεις των Γ ενικών Επιτελείων. 

δ. Το γεγονός ότι με την παρούσα απόφαση δεν προκα- 
λείται πρόσθετη επιβάρυνση στον Κρατικό Προϋπολογι¬ 
σμό, αποφασίζουμε: 

Άρθρο 1 

1. Το ποσοστό εισαγωγής γυναικών στα ΑΣΕΙ και ΣΣΥ, 
καθώς και το ποσοστό των ανδρών που θα εισαχθούν 
στην ΣΑΝ κατά το Ακαδημαϊκό Έτος 2001 - 2002, καθορί¬ 
ζεται όπως παρακάτω: 

α. ΑΣΕΙ 

(1) Στρατιωτική Σχολή Ευελπίδων (ΣΣΕ): Μόνο στο Τμή¬ 
μα Σωμάτων: 5%. 

(2) Σχολή Ικάρων (ΣΙ): Όλα τα τμήματα 15%, πλην του 
Τμήματος Ιπταμένων. 

(3) Στρατιωτική Σχολή Αξιωματικών Σωμάτων (ΣΣΑΣ): 
Όλα τα Τμήματα πλην Στρατολογικού: 15%. 

(4) Στρατιωτική Σχολή Αξιωματικών Σωμάτων (ΣΣΑΣ): 
Μόνο στο Στρατολογικό Τμήμα: 5%. 

(5) Σχολή Αξιωματικών Νοσηλευτικής (ΣΑΝ): Ποσοστό 
ανδρών: 10%. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β.ΣΣΥ 

(1) Σχολή Μονίμων Υπαξιωματικών του Στρατού Ξηράς 
(ΣΜΥ) / Τμήμα Διοικητικών: 5%. 

(2) ΣχολήΤεχνικών Υπαξιωματικών Αεροπορίας της Πο¬ 
λεμικής Αεροπορίας (ΣΤΥΑ): 5%. 

(3) Σχολή Υπαξιωματικών Διοικητικών της Πολεμικής 
Αεροπορίας (ΣΥΔ): 5%. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Αθήνα, 3 Φεβρουάριου 2001 

Ο ΥΠΟΥΡΓΟΣ 

ΑΘΑΝΑΣΙΟΣ - ΑΠΟΣΤΟΛΟΣ ΤΣΟΧΑΤΖΟΠΟΥΛΟΣ 
-♦- 

Αριθ. Π013.2 - 26695/ΑΣ 11237 (2) 

Συγκρότηση Ομάδας Εργασίας με αντικείμενο τη μελέτη 
του ζητήματος των γερμανικών επανορθώσεων. 

Ο ΥΠΟΥΡΓΟΣ ΕΞΩΤΕΡΙΚΩΝ - 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 31 παρ. 3 του Ν. 2594/1998 Κύρωση ως Κώ¬ 
δικα του σχεδίου νόμου «Οργανισμός του Υπουργείου 
Εξωτερικών» (ΦΕΚ Α' 62). 

2. Το άρθρο 29Ατου Ν. 1558/1985 «Κυβέρνηση και κυ¬ 
βερνητικά όργανα» (ΦΕΚΑ' 137), όπως προστέθηκε με το 
άρθρο 27του Ν. 2081/1992 (ΦΕΚΑΊ54) καιαντικαταστά- 
θηκεαπότο άρθρο 1 παρ. 2ατου Ν. 2469/1997 «Περιορι¬ 
σμός και βελτίωση της αποτελεσματικότητας των Κρατι¬ 
κών δαπανών» (ΦΕΚ Α' 38) και το γεγονός ότι από την πα¬ 
ρούσα απόφαση δεν προκαλείται πρόσθετη δαπάνη σε 
βάρος του κρατικού προϋπολογισμού, καθόσον ενδεχό¬ 
μενη αποζημίωση των μελών της Ομάδας Εργασίας θα 
καθοριστεί σύμφωνα με το άρθρο 31 παρ. 4 του Ν. 
2594/98, με νεώτερη απόφαση των Υπουργών Εξωτερι¬ 
κών και Οικονομικών. 

3. Την απόφαση του Πρωθυπουργού και του Υπουργού 
Οικονομικών 1039386/441/Α0006/21.4.2000 «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (ΦΕΚ Β' 571). 

4. Το γεγονός ότι οι τελευταίες εξελίξεις στο θέμα των 
αξιώσεων Ελλήνων πολιτών για βλάβες που υπέστησαν 
κατά τη διάρκεια της κατοχής καθιστούν απαραίτητη την 
ευρύτερη μελέτη όλων των πτυχών του ζητήματος των 
γερμανικών επανορθώσεων. 

5. Τη γενικότερη υπηρεσιακή ανάγκη, αποφασίζουμε: 

1. Συγκροτείται Ομάδα Εργασίας στο Υπουργείο Εξω¬ 
τερικών με αντικείμενο την έρευνα του ζητήματος των 
γερμανικών επανορθώσεων. 

2. Στα πλαίσια της συγκροτούμενης Ομάδας Εργασίας 
θα διερευνηθούν οι νομικές και λοιπές παράμετροι του 
ανωτέρω ζητήματος. Ενδεικτικώς αναφέρονται τα προ¬ 
βλήματα που σχετίζονται με τις αποζημιώσεις ιδιωτών για 
βλάβη από τη γερμανική κατοχή, τα θέματα που σχετίζο¬ 
νται με το κατοχικό δάνειο, καθώς και με τις αποζημιώσεις 
όσων εξαναγκάσθηκαν σε εργασία. 

3. Ως μέλη της Ομάδας Εργασίας ορίζονται οι εξής: 


Πρόεδρος: Ο Νομικός Σύμβουλος του Πρωθυπουργού 
Καθηγητής Γεώργιος Παπαδημητρίου. 

Μέλη: 

α. Ο Καθηγητής του Πανεπιστημίου Αθηνών Η39 θπ 
ΡΙ θίεοάοΓ. 

β. Ο Γενικός Γραμματέας Ευρωπαϊκών Υποθέσεων του 
Υπουργείου Εξωτερικών, Ηλίας Πλασκοβίτης. 

γ. Ο ΑΎενικός Διευθυντής του Υπουργείου Εξωτερικών 
Πρέσβυς Αναστάσιος Σκοπελίτης. 

δ. Ο Ειδικός Νομικός Σύμβουλος του Υπουργείου Εξω¬ 
τερικών, Βασίλειος Πατρώνας. 

ε. Ο Δικηγόρος Δ. Ν. Θάνος Παπαϊωάννου, εκπρόσωπος 
του Υπουργού Δικαιοσύνης. 

4. Για την οργανωτική υποστήριξη των εργασιών της 
Ομάδας Εργασίας ορίζεται ως υπεύθυνη η Μαρία Νίττη, 
Δ.Λ.Γ.Υ. Έ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 2001 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 
-♦- 

Αριθ. Π48-26320/ΑΣ 11147 (3) 

Συγκρότηση Ομάδας Εργασίας με αντικείμενο τη μελέτη 

των θεμάτων Μέσης Ανατολής. 

Ο ΥΠΟΥΡΓΟΣ ΕΞΩΤΕΡΙΚΩΝ - 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 31 παρ. 3 του Ν. 2594/1998 Κύρωση ως Κώ¬ 
δικα του σχεδίου νόμου «Οργανισμός του Υπουργείου 
Εξωτερικών» (ΦΕΚΑ'62). 

2. Το άρθρο 29Ατου Ν. 1558/1985 «Κυβέρνηση και κυ¬ 
βερνητικά όργανα» (ΦΕΚΑ' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) καιαντικαταστά- 
θηκε από το άρθρο 1 παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των Κρατι¬ 
κών δαπανών» (ΦΕΚ Α' 38) και το γεγονός ότι από την πα¬ 
ρούσα απόφαση δεν προκαλείται πρόσθετη δαπάνη σε 
βάρος του κρατικού προϋπολογισμού, καθόσον ενδεχό¬ 
μενη αποζημίωση των μελών της Ομάδας Εργασίας θα 
καθοριστεί σύμφωνα με το άρθρο 31 παρ. 4 του Ν. 
2594/98, με νεώτερη απόφαση των Υπουργών Εξωτερι¬ 
κών και Οικονομικών. 

3. Την απόφαση του Πρωθυπουργού και του Υπουργού 
Οικονομικών 1039386/441/Α0006/21.4.2000 «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (ΦΕΚ Β' 571). 

4. Το γεγονός ότι οι τελευταίες εξελίξεις στη Μέση Ανα¬ 
τολική καθιστούν απαραίτητη τη μελέτη πρωτοβουλιών 
για τη βελτίωση των ελληνοαραβικών οικονομικών σχέσε¬ 
ων στο βαθμό που αυτές θα διευκολύνουν την παρέμβα¬ 
ση της Ελλάδας ως συντελεστή ειρήνης στην περιοχή. 

5. Τη γενικότερη υπηρεσιακή ανάγκη, αποφασίζουμε: 

1. Συγκροτείται Ομάδα Εργασίας στο Υπουργείο Εξω¬ 
τερικών με αντικείμενο τη μελέτη και την πρόταση συντο¬ 
νισμού δράσεων που θα αφορούν την Μέση Ανατολή, 
ιδίως σε επίπεδο ελληνοαραβικών οικονομικών σχέσεων. 

2. Ως μέλη της Ομάδας Εργασίας ορίζονται οι: 

α. Γιάννης Ζιάγκας, τ. Ευρωβουλευτής και τ. Βουλευ¬ 
τής. 

β. Ντίνα Λάζαρη, Οικονομολόγος, Σύμβουλος Διοίκη¬ 
σης. 

γ. Γιώργος Μπακατσιάνος, Εμπειρογνώμονας Α'. 

δ. Βαγγέλης Παπαχρήστου, Ειδικός Επιστημονικός Συ¬ 
νεργάτης ΥΠ.ΕΞ. 

ε. Ευαγγελία Ρουπακιά, Ειδική Σύμβουλος ΥΠ.ΕΞ. 

3. Ως Πρόεδρος της Ομάδας Εργασίας ορίζεται ο Γ ιάν¬ 
νης Ζιάγκας. 

4. Για την οργανωτική υποστήριξη των εργασιών της 
Ομάδας Εργασίας ορίζεται ως υπεύθυνη η Μαρία Παπα¬ 
κωνσταντίνου, Γραμματέας Πρεσβείας Γ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 2001 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 
-♦- 

Αριθ. 2/1179/0022 (4) 

Καθορισμός ορίου μετακινήσεων αποσπασμένων υπαλ¬ 
λήλων στη Διεύθυνση Καζίνων για τακτικούς ελέγχους 

στα Ιδιωτικά Καζίνο. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν. 2685/99 «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες διατά¬ 
ξεις» (Φ ΕΚ 35/Α/18.2.99). 

2. Το Π.Δ. 27/1.2.96 «Συγχώνευση των Υπουργείων Του¬ 
ρισμού, Βιομηχανίας, Ενέργειας, Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

3. Το Π.Δ. 143/13.4.2000 (ΦΕΚ 122/Α/13.4.2000) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

4. Τη με α.π. 2/80345/0004/6.11.99 ΚΥΑ «μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

5. Το Ν.2206/94 «Περί ιδρύσεως, οργάνωσης, λειτουρ¬ 
γίας, ελέγχου Καζίνων και τις διατάξεις» (ΦΕΚ 26/Α/94). 

6. Το Π.Δ.217/95 «περί σύστασης, οργάνωσης και λει¬ 
τουργίας Διεύθυνσης Καζίνο στο Υπουργείο Τουρισμού» 
(ΦΕΚ 116/Α/95). 

7. Τις με αριθ.923/95 (ΦΕΚ 530/Α/95) και 962/65 (ΦΕΚ 
440/Α/95) αποφάσεις Υπουργού Τουρισμού «περί κανονι¬ 
σμού της διαδικασίας ελέγχου τεχνικών μέσων διεξαγω¬ 
γής παιγνιδιών στα Καζίνο και χορήγησης αδειών». 

8. Το άρθρο 10 του Ν. 2837/2000 (ΦΕΚ 178/Α/3.8.2000). 

9. Οι με απ.π. Τ/3267/28.8.2000, Τ/3268/28.8.2000 και 
Τ/3269/28.8.2000 αποφάσεις «περί αποσπάσεων υπαλλή¬ 
λων ΥΑ/ΕΟΤ Ελέγχου Καζίνο Πάρνηθας στο Υπουργείο 
Ανάπτυξης». 

10. Το γεγονός ότι η δαπάνη που θα προκύψει θα καλυ¬ 
φθεί από τον τακτικό προϋπολογισμό του Υπουργείου 
Ανάπτυξης 35/150 ΚΑΕ 0711, στον οποίο υπάρχει εγγε¬ 


γραμμένη πίστωση ποσού δραχμών οκτακόσιων τριάντα 
πέντε εκατομμυρίων (835.000.000). 

11. Την ανάγκη τακτικών ελέγχων στα ιδιωτικά Καζίνο, 
αποφασίζουμε: 

1. Οι υπάλληλοι του ΕΟΤ των κατηγοριών ΠΕ -ΤΕ - ΔΕ 
μόνιμοι, με σχέση εργασίας ιδιωτικού δικαίου αορίστου 
και ορισμένου χρόνου οι οποίοι υπηρετούν με απόσπαση 
στη Διεύθυνση Καζίνων, μπορούν να μετακινούνται στα 
κλιμάκια για ελέγχους στα ιδιωτικά Καζίνο μέχρι 120 ημέ¬ 
ρες το χρόνο κατανεμημένες τριάντα -τριάντα μία, ανά 
μήνα με δυνατότητα συμψηφισμού. 

2. Η απόφαση αυτή ισχύει από 1.1.2001 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ Δ. ΚΑΛΟΥΔΙΩΤΗΣ 

-♦- 

Αριθ. 2/1259/0022 (5) 

Καθιέρωση με αμοιβή υπερωριακής απασχόλησης κατά 
τις απογευματινές και νυκτερινές ώρες καθώς και κα¬ 
τά τις Κυριακές και εξαιρέσιμες ημέρες των υπαλλή¬ 
λων που υπηρετούν στη Γ ενική Γ ραμματεία Κοινωνι¬ 
κών Ασφαλίσεων, στο Γραφείο του Υφυπουργού Ερ¬ 
γασίας και Κοινωνικών Ασφαλίσεων, για το χρονικό 
διάστημα από 1.1.2001 μέχρι 31.12.2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α/21.3.97), 
όπωςτροποποιήθηκε μετο άρθρο 15του Ν. 2592/98 (ΦΕΚ 
7/Α/18.3.98). 

2. Τις αριθμ. 2022941/2297/0022/7.4.98 και 2/8803/ 
0022/8.2.99 εγκυκλίους Γ.Λ.Κ. 

3. Την ανάγκη έγκρισης υπερωριακής εργασίας για 
υπαλλήλους που υπηρετούν στην Γ ενική Γ ραμματεία Κοι¬ 
νωνικών Ασφαλίσεων, στο Γραφείο του Υφυπουργού Ερ¬ 
γασίας και Κοινωνικών Ασφαλίσεων. 

4. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των 23.103.360 δρχ. και 
θα βαρύνει την εγγεγραμμένη πίστωση στον προϋπολο¬ 
γισμό της Γ.Γ.Κ.Α. έτους 2001 (ΚΑΕ511 και 512). 

5. Την αριθμ. 2/80345/0004/8.11.99 απόφαση ανάθεσης 
αρμοδιοτήτων στους Γενικούς Γραμματείς Υπουργείων, 
αποφασίζουμε: 

Εγκρίνουμε την με αμοιβή υπερωριακή εργασία κατά 
τις απογευματινές και νυχτερινές ώρες καθώς και τις Κυ¬ 
ριακές και εξαιρέσιμες ημέρες, για δεκαπέντε (15) υπαλ¬ 
λήλους που υπηρετούν στο Γραφείο του Υφυπουργού 
Εργασίας και Κοινωνικών Ασφαλίσεων, για το χρονικό 
διάστημα από 1.1.2001 μέχρικαι31.12.2001 καιγια(4920) 
τέσσερις χιλιάδες εννιακόσιες είκοσι ώρες απογευματι¬ 
νές, (7440) επτά χιλιάδες τετρακόσιες σαράντα ώρες νυ¬ 
χτερινές και (3840) τρεις χιλιάδες οκτακόσιες σαράντα 
ώρες τις Κυριακές και εξαιρέσιμες ημέρες. 

Η πραγματοποίηση των ωρών θα βεβαιώνεται από τον 
Προϊστάμενο του Γραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Κοινωνικών Ασφαλίσεων 
Δημοσιονομικής Πολιτικής του Υπουργείου Εργασίας 
Υπουργείου Οικονομικών και Κοιν. Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΠΑΝ. ΘΕΟΦΑΝΟΠΟΥΛΟΣ 

-♦- 

Αριθ. 2/2231/0022/2001 (6) 

Υπερωριακή εργασία μόνιμου προσωπικού των Λιμενικών 

Ταμείων Κατακόλου και Κερκύρας Α' εξαμήνου 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. - Τις διατάξεις του άρθρου 18 του Ν. 2470/97, όπως 
αντικαταστάθηκε με αυτές του άρθρου 15 του Ν. 
2592/1998 «Αναπροσαρμογή συντάξεων πολιτικών συ¬ 
νταξιούχων του Δημοσίου ρύθμιση συνταξιοδοτικών θε¬ 
μάτων και άλλες διατάξεις» (ΦΕΚ 57Α/18.3.1998). 

2. - Τις αριθμ. 23/116/15.12.2000 και 90/2000/2000/ 
20.12.2000 Πράξεις της Λιμενικής Επιτροπής Λ.Τ. ΚΑΤΑ- 
ΚΟΛΟΥ και Λ.Τ. ΚΕΡΚΥΡΑΣ. 

3. - Τα αριθ. 884/28.12.2000 και 14/1-2-1/5.1.2001 έγ¬ 
γραφα του Λ.Τ. ΚΑΤΑΚΟΛΟΥ και Λ.Τ. ΚΕΡΚΥΡΑΣ αντί¬ 
στοιχα. 

4. - Τις αριθμ. 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Υπουργείου Οικονομικών/Γ.Λ.Κ. 

5. - Την αριθμ. 1039386/441/Α0006/21.4.2000 Κοινή 
Απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στους Υφυπουργούς Οι¬ 
κονομικών». 

6. - Την αριθ. 38554/0004/23.5.2000 Κοινή Υπουργική 

απόφαση «Μεταβίβαση εξουσίας υπογραφής.στο Γε¬ 

νικό Γραμματέα Δημοσιονομικής Πολιτικής του Υπουρ¬ 
γείου Οικονομικών», αποφασίζουμε: 

1.- Την έγκριση πραγματοποίησης υπερωριακής εργα¬ 
σίας με αμοιβή, των μονίμων υπαλλήλων των Λιμενικών 
Ταμείων ΚΑΤΑΚΟΛΟΥ και ΚΕΡΚΥΡΑΣ, για το Α' εξάμηνο 
2001, ως εξής: 

Α. Εκατόν σαράντα (140) ωρών απογευματινής υπερω- 
ριακής εργασίας, συνολικά, για μία (1) υπάλληλο του Λ.Τ. 
ΚΑΤΑΚΟΛΟΥ, για την αντιμετώπιση εποχιακών και εκτά¬ 
κτων υπηρεσιακών αναγκών, όπως είσπραξη προστίμων 
για παραβάσεις του κ.ο.κ. στη χερσαία ζώνη λιμένα ΚΑ- 
ΤΑΚΟΛΟΥ που επιβάλλονται από τα όργανα της οικείας 
Λιμενικής Αρχής. 

Η υπερωριακή εργασία θα προσφέρεται από Δευτέρα 
έως Πέμπτη από 16η έως 20η. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
θα είναι ο Πρόεδρος της Λιμενικής Επιτροπής του Λιμενι¬ 
κού Ταμείου Κατακόλου, Ιωάννης Γούμενος. 

Β. Τριών χιλιάδων εξακοσίων πενήντα (3650) ωρών συ¬ 
νολικά υπερωριακής εργασίας, για εννέα (9) υπαλλήλους 


του Λ.Τ. ΚΕΡΚΥΡΑΣ, όπου υπηρετούν δεκατρείς (13) 
υπάλληλοι. 

Η ιδιαιτερότητα του λιμένα και οι αυξημένες υπηρεσια¬ 
κές ανάγκες εξαιτίας της τουριστικής κίνησης κατά τους 
θερινούς μήνες, επιβάλλουν την υπερωριακή εργασία 
του υπάρχοντος προσωπικού, για τους εξής λόγους: 

• Παροχή υπηρεσιών σε πλοία (υδροδότηση, ζύγιση 
εμπορευμάτων κ.α.). 

• Έλεγχος διακινουμένου αριθμού επιβατών και οχη¬ 
μάτων και ορθής απόδοσης δικαιωμάτων. 

• Επίβλεψη εκτελούμενων έργων. 

• Αποκατάσταση ζημιών δικτύου ύδρευσης και δικτύου 
ηλεκτροδότησης. 

• Καθαρισμός χερσαίων χώρων λιμένος. 

Ως υπεύθυνος για τον έλεγχο πραγματοποίησης των 
υπερωριών ορίζεται ο τακτικός υπάλληλος του Λ.Τ. Ιωάν¬ 
νης Νικομάνης. 

2.- Για τη δαπάνη ύψους 4.280.000 (τεσσάρων εκατομ¬ 
μυρίων διακοσίων ογδόντα χιλιάδων δραχμών) που θα 
προκύψει από την ανωτέρω αιτία υπάρχουν εγγεγραμμέ¬ 
νες πατώσεις στον Προϋπολογισμό έτους 2001 των ανω¬ 
τέρω φορέων και δεν επιβαρύνεται ο Κρατικός Προϋπο¬ 
λογισμός. 

Η συνολική δαπάνη δε μπορεί, σε καμία περίπτωση, να 
υπερβεί σε ετήσια βάση το ύψος των ετήσιων πιστώσεων 
του Προϋπολογισμού των ανωτέρω φορέων που έχουν 
εγγράφει για την αιτία αυτή, μη επιτρεπομένης της αύξη¬ 
σης των σχετικών πιστώσεων με μεταφορά κονδυλίων 
από πιστώσεις άλλων κατηγοριών δαπανών είτε με χορή¬ 
γηση συμπληρωματικών κονδυλίων. 

Η απόφαση αυτή θα δημοσιευθεί στην Εφημερίδα της 
Κυβερνήσεως και ισχύει από 1.1.2001 έως 30.6.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εμπορικής 
Υπουργείου Οικονομικών Ναυτιλίας 

ΙΩΑΝ. ΚΟΥΣΟΥΛΑΚΟΣ ΓΕΩΡ. Ν. ΧΑΛΒΑΤΖΟΓΛΟΥ 

- ♦ - 

Αριθ. 2/84271/0025 (7) 

Καθορισμός ανωτάτου ορίου έκδοσης εγγυητικών επι¬ 
στολών από την Τράπεζα Νονα Β3 πΙ<. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.-Τις διατάξεις της παραγράφου 1 του άρθρου τρίτου 
του νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. - Το Π.Δ. 284/1988 «Οργανισμός του Υπουργείου Οι¬ 
κονομικών» (Α. 128/88). 

3. - Την αριθμ. 2/38554/0004/23.5.2000 απόφαση του 
Υφυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν με «Εντολή Υπουργού» 
στο Γενικό Γ ραμματέα Δημοσιονομικής Πολιτικής στους 
Γενικούς Δ/ντές και στους Προϊσταμένους Διευθύνσεων 
και τμημάτων του Γενικού Λογιστηρίου του Κράτους». 

4. - Την απόφαση μας 2028691/4534/3.8.95 «Καθορι- 

σμός ανωτάτου ορίου έκδοσης εγγυητικών επιστολών 
από τις Τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λπ. 

5. - Την από 8.12.2000 επιστολή της ανωτέρω Τράπεζας. 

6. - Τη δραστηριότητα της Τράπεζας όπως εμφανίζεται 
σήμερα, αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Τ ράπεζας Νονα Β3ηΙ< στο ποσό των δραχ¬ 
μών τεσσάρων δισεκατομμυρίων εννιακοσίων εκατομμυ¬ 
ρίων (4.900.000.000) με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα Νο¬ 
μικά Πρόσωπα Δημοσίου Δικαίου για εκτέλεση έργων 
προμήθειες κ.λπ. (απόφασή μας 2028691/4534/3.8.95). 

Η απόφαση μας αυτή να δημοσιευθεί, στην Εφημερίδα 
της Κυβερνήσεως. 

Αθήνα, 29 Ιανουάριου 2001 

Με εντολή Υπουργού 
Η Γενική Διευθύντρια 

ΑΡΕΤΗ ΑΣΗΜΑΚΟΠΟΥΛΟΥ 

-♦- 

Αριθ. 1262 (8) 

Τοποθέτηση και ανάθεση αποκλειστικών καθηκόντων 
Προϊσταμένης στην Ειδική Υπηρεσία Διαχείρισης του 
Ε.Π. Ανταγωνιστικότητας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση & Κυβερνη¬ 
τικά Όργανα». 

2. Τις διατάξεις του Π.Δ. 27/96 (ΦΕΚ 29/Α/96) «Συγχώ¬ 
νευση του Υπ. Τουρισμού, Βιομηχανίας Ενέργειας & Τε¬ 
χνολογίας και Εμπορίου στο Υπουργείο Ανάπτυξης». 

3. Τις διατάξεις του άρθρου 7, παράγραφος 4 του Ν. 
2860/2000 «Διαχείριση, παρακολούθηση και έλεγχος του 
Κοινοτικού Πλαισίου Στήριξης και άλλες διατάξεις». 

4. Τις διατάξεις του Ν. 2470/97, «Αναμόρφωση μισθο¬ 
λογίου προσωπικού της Δημόσιας Διοίκησης». 

5. Τις διατάξεις της παρ. 10, του άρθρου δεύτερου, του 

Ν. 2683/99, «Κύρωση του Κώδικα Κατάστασης Δημοσίων, 
Πολιτικών, Διοικητικών Υπαλλήλων.». 

6. Την ΚΥΑΔ13/Φ5.27/18038/8.12.2000 «Σύσταση Ειδι¬ 
κής Γ ραμματείας για την Ανταγωνιστικότητα και Σύσταση 
Ειδικής Υπηρεσίας Διαχείρισης Επιχειρησιακού Προ¬ 
γράμματος «Ανταγωνιστικότητα». 

7. Την Κ.Υ.Α. με αρ. πρωτ. 332/Γ Κ. Π. Σ. 305/5.1.2001, 
με θέμα «Σύσταση, συγκρότηση και λειτουργία της Επι¬ 
τροπής Αξιολόγησης». 

8. Την Κ.Υ.Α. με αρ. πρωτ. 331/Γ Κ.Π.Σ. 306/5.1.2001, με 
θέμα «Διαδικασία αξιολόγησης για το προσωπικό του άρ¬ 
θρου 7, παρ. 2α, του Ν. 2860/2000» και ειδικότερα το άρ¬ 
θρο 4, «Διαδικασία επιλογής». 

9. Την Κ.Υ.Α. με αρ. πρωτ. 333/Γ Κ.Π.Σ. 307/5.1.2001, με 
θέμα «Ορισμός μελών επιτροπής αξιολόγησης». 

10. Την εισήγηση του Ειδικού Γραμματέα για την Αντα¬ 
γωνιστικότητα μεΑ.Π. 5/26.1.2001 

11. Την απόφαση 002/22.1.2001 της Επιτροπής Αξιολό¬ 
γησης του ΥΠΕΘΟ. 


12. Ότι από την απόφαση αυτή προκύπτει πρόσθετη 
επιβάρυνση του τακτικού προϋπολογισμού ύψους 
5.943.440 δρχ., ετησίως, η οποία θα καλυφθεί από τον Τα¬ 
κτικό Προϋπολογισμό της ΓΓΕΤ/Υπ. Ανάπτυξης. 

13. Την με αρ. 2053301/8155/0022/21.7.97 απόφαση 

«Αποδοχές Γ ενικών Γ ραμματέων Υπουργείων και Περιφε¬ 
ρειών, Ειδικών Γραμματέων Υπουργείων, Γενικών Διευ¬ 
θυντών Κεντρικών Υπηρεσιών Υπουργείων.», απο¬ 

φασίζουμε: 

1. Τοποθετούμε την Αγγελική Αραμπατζή, μόνιμη υπάλ¬ 
ληλο της Γενικής Γραμματείας Έρευνας & Τεχνολο- 
γίας/Υπ. Ανάπτυξης, κλάδου ΠΕ Ειδικού Προσωπικού με 
βαθμό Δ/ντή, από 1.2.2001, στην Ειδική Υπηρεσία Διαχεί¬ 
ρισης Επιχειρησιακού Προγράμματος «Ανταγωνιστικότη¬ 
τα», στην οποία αναθέτουμε αποκλειστικά καθήκοντα 
Προϊσταμένης της Ειδικής Υπηρεσίας Διαχείρισης Επι¬ 
χειρησιακού Προγράμματος «Ανταγωνιστικότητα», με 
θητεία δύο (2) ετών, η οποία μπορεί να παραταθεί μία ή 
περισσότερες φορές για το ίδιο χρονικό διάστημα. 

2. Οι αποδοχές του προϊσταμένου καθορίζονται στο 
ύψος των πάσης φύσεως αποδοχών που προβλέπονται 
κάθε φορά για Γ ενικό Διευθυντή Υπουργείου. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 31 Ιανουάριου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. ΙΒ/1248 (9) 

Καθορισμός ύψους κρατικής επιχορήγησης Ιδρύματος 
Σιβιτανιδείου Δ.Σ.Τ.Ε. οικονομικού έτους 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Το από 22-6-1927 Π.Δ. «Περί κυρώσεως του από 
2.7.1926 Ν.Δ. περί ιδρύσεως της Σιβιτανιδείου Σχολής», 
όπως αυτό τροποποιήθηκε με ψήφισμα της Βουλής της 
15.2.1927 (ΦΕΚ 137/1927, τ. Α'). 

2. Το άρθρο 16 του Ν.Δ. 1876/1958, με το οποίο προ- 
βλέπεται ότι το ποσόν των αναγραφομένων πιστώσεων 
στον προϋπολογισμό εξόδων του ΥΠΕΠΘ για την επιχο¬ 
ρήγηση των ανηκόντων στην εποπτείατου Σχολών καθο¬ 
ρίζεται με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων (ΦΕΚ 180/1958, 
τ. Α'). 

3. Το Ν.Δ. 3973/1959 «περί ενοποιήσεως και συντονι¬ 
σμού της Διοικήσεως Επαγγελματικής Εκπαιδεύσεως». 

4. Τις διατάξειςτου Ν. 2362/1995 «ΠερίΔημοσίου Λογι¬ 
στικού, κ.λπ.». 

5. Το γεγονός ότι με την απόφαση αυτή προκαλείται δα¬ 
πάνη σε βάρος του Κρατικού Προϋπολογισμού, οικονομι¬ 
κού έτους 2001, ύψους δύο δισεκατομμυρίων εξακοσίων 
πενήντα εκατομυρίων δρχ. (2.650.000.000), η οποία θα 
αντιμετωπιστεί από την πίστωση του ειδικού φορέα 19- 
220 και ΚΑΕ 2432 του προϋπολογισμού εξόδων του 
ΥΠΕΠΘ. 

6. Την αρ. 1039386/441/Α0006/21.4.2000 απόφαση του 

Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών», 
αποφασίζουμε: 

Καθορίζουμε για το οικονομικό έτος 2001 το ύψος της 
κρατικής επιχορήγησης προς τη Σιβιτανίδειο Δημόσια 
Σχολή Τεχνών και Επαγγελμάτων μέχρι του ποσού των 
δύο δισεκατομμυρίων εξακοσίων πενήντα εκατομμυρίων 
δρχ. (2.650.000.000) κατ’ ανώτατο όριο. 

Η δαπάνη αυτή θα βαρύνει τον ειδικό φορέα 19-220 και 
ΚΑΕ 2432 του προϋπολογισμού εξόδων του ΥΠΕΠΘ, οι¬ 
κονομικού έτους 2001 και η τμηματική καταβολή στην 
ανωτέρω Σχολή θα γίνει μέσα στα πλαίσια του εκάστοτε 
εγκεκριμένου ποσοστού διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Φεβρουάριου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

Γ. ΔΡΥΣ Π. ΕΥΘΥΜΙΟΥ 

-Φ- 

Αριθ. Φ21/183 (10) 

Αύξηση συντάξεων για το έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 19 του Ν. 
2606/22.4.1998 (Α'89). 

2. Τις διατάξεις του Π.Δ. 213/1992 (Α102) «Οργανισμός 
της Γενικής Γραμματείας Κοινωνικών Ασφαλίσεων, 
Υπουργείου Υγείας, Πρόνοιας και Κοινωνικών Ασφαλίσε¬ 
ων» και του Π.Δ. 372/95 (Α' 201) «Μεταφορά της Γενικής 
Γραμματείας και Κοινωνικών Ασφαλίσεων από το Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας». 

3. Το Π.Δ. 143/13.4.2000 «Διορισμός Υπουργών, ανα¬ 
πληρωτή Υπουργού και Υφυπουργών» (Α' 122). 

4. Την με αρ. 1039386/441 /Α0006/21 .·4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β' 571). 

5. Την με αρ. 80027/4.5.2000 απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β' 610). 

6. Το με αρ. πρωτ. 2372/28/24.1.2001 έγγραφο του 
Υπουργείου Εθνικής Οικονομίας «Αύξηση συντάξεων και 
εφάπαξ παροχών για το έτος 2001». 

7. Το γεγονός ότι από την εφαρμογή της απόφασης αυ¬ 
τής προκαλείται επιβάρυνση ύψους 107.387 δισ. δραχ¬ 
μών περίπου στους προϋπολογισμούς των φορέων κύ¬ 
ριας και επικουρικής ασφάλισης του α εδαφίου του άρ¬ 
θρου 66 του Ν. 2084/92. 

8. Τις διατάξεις της παρ. 3 του άρθρου 22 του Ν. 
2362/27.11.95 (Α' 247), αποφασίζουμε: 

Οι συντάξεις και τα κατώτατα όρια που καταβάλλουν οι 
φορείς κοινωνικής ασφάλισης του πρώτου εδαφίου του 


άρθρου 66 του Ν. 2084/92 (Α 165) (ΙΚΑ, ΙΚΑ- ΤΕΑΜ, ΙΚΑ- 
ΕΤΕΑΜ, ΔΑΠ - ΔΕΗ, ΤΑΠ - ΟΤΕ, ΤΑΠ - ΗΣΑΠ και τα ταμεία 
κύριας και επικουρικής ασφάλισης των τραπεζών), αυξά¬ 
νονται από 1.1.2001 ως εξής: 

Για το τμήμα σύνταξης έως 120.000 δρχ. κατά ποσοστό 
5,5%. 

Για το τμήμα σύνταξης από 120.001 -200.000 δρχ. κατά 
ποσοστό 2,75%. 

Για το τμήμα σύνταξης από 200.001 -300.000 δρχ. κατά 
ποσοστό 1,4%. 

Για το τμήμα σύνταξης που υπερβαίνει τις 300.000 δρχ. 
δεν χορηγείται αύξηση. 

Τα προαναφερόμενα ποσοστά αυξήσεων, στα οποία 
περιλαμβάνεται και το διορθωτικό ποσοστό έτους 2000, 
υπολογίζονται επί του ποσού των συντάξεων, όπως αυτό 
έχει διαμορφωθεί την 31 η Δεκεμβρίου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΔΡΥΣ Ν. ΦΑΡΜΑΚΗΣ 

-Φ- 

Αριθ. 7870 ΟΙΚ. (11) 

Συγκρότηση ομάδας εργασίας για την τελική επεξεργα¬ 
σία του σχεδίου νόμου «Κώδικας Δικηγόρων». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 6α του άρθρου 5 του Ν. 
2408/1996. 

β) Την ανάγκη συγκρότησης ομάδας εργασίας για την 
τελική επεξεργασία του σχεδίου νόμου «Κώδικας Δικηγό¬ 
ρων» και 

γ) Το γεγονός ότι από τις διατάξεις της απόφασης προ- 
καλείται δαπάνη σε βάρος του ΤΑΧΔΙΚ ύψους περίπου 
δύο εκατομμυρίων πεντακοσίων χιλιάδων (2.500.000) 
δραχμών, αποφασίζουμε: 

Συγκροτούμε ομάδα εργασίας γιατηντελική επεξεργα¬ 
σία του σχεδίου νόμου «Κώδικας Δικηγόρων» και ορίζου¬ 
με μέλη αυτής τους: 

1. Αντώνιο Ρουπακιώτη, Δικηγόρο, Πρόεδρο Δικηγορι¬ 
κού Συλλόγου Αθηνών, και Ολομέλειας Πρόεδρων Δικη¬ 
γορικών Συλλόγων της Χώρας, ως πρόεδρο, 

2. Γεώργιο Ιγνατιάδη, Δικηγόρο, Πρόεδρο Δικηγορικού 
Συλλόγου Θεσσαλονίκης, 

3. Βασίλειο Βενέτη, Δικηγόρο, Πρόεδρο Δικηγορικού 
Συλλόγου Πειραιώς, 

4. Ιωάννη Κίτσο, Δικηγόρο, Πρόεδρο Δικηγορικού Συλ¬ 
λόγου Πατρών, 

5. Φεραίο Νάνη, Δικηγόρο, Πρόεδρο Δικηγορικού Συλ¬ 
λόγου Λάρισας, 

6. Παναγιώτη Κατσαρό, Δικηγόρο, Μέλοςτου Δικηγορι¬ 
κού Συλλόγου Αθηνών, Πρόεδρο του Συνδέσμου για τη 
συγκρότηση της Πανελλήνιας Ομοσπονδίας Νέων Δικη¬ 
γόρων, 

7. Γεώργιο Αηδονά, Δικηγόρο, Μέλοςτου Δικηγορικού 
Συλλόγου Θεσσαλονίκης, 

8. Νικόλαο Σκορίνη, Δικηγόρο, Μέλοςτου Δικηγορικού 
Συλλόγου Πειραιά, 

9. Χριστίνα Παναγουλέα, Δικηγόρο, Μέλοςτου Δικηγο- 

ρικού Συλλόγου Αθηνών, Ειδική Συνεργάτιδατου Υπουρ¬ 
γού Δικαιοσύνης, 

10. Ιωάννη Σουφαλιδάκη, Δικηγόρο, Μέλος του Διοικη¬ 
τικού Συμβουλίου του Δικηγορικού Συλλόγου Ρεθύμνης, 
Ειδικό Συνεργάτη του Υπουργού Δικαιοσύνης, 

11. Χριστίνα Πέτρου, Προϊσταμένη Τμήματος Δικηγορι¬ 
κού Λειτουργήματος του Υπουργείου Δικαιοσύνης. 

Χρέη γραμματέα της επιτροπής θα εκτελεί η Δέσποινα 
Βουζουνεράκη, υπάλληλος της Κεντρικής Υπηρεσίας του 
Υπουργείου Δικαιοσύνης. 

Η ανωτέρω ομάδα εργασίας παρακαλείται να περατώ¬ 
σει το έργο της μέσα σε εύλογο χρόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2001 

ΟΥΠΟΥΡΓΟΣ 

ΜΙΧ. Π. ΣΤΑΘΟΠΟΥΛΟΣ 
-♦- 

Αριθ. 33298/2000 (12) 

Ένταξη ομογενών και αλλοδαπών αθλητών στα ελληνικά 

αθλητικά σωματεία τριάθλου και συμμετοχή τους στα 

Πανελλήνια Πρωταθλήματα Τριάθλου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α. Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β. Του Ν. 1558/17.7.85 (ΦΕΚ 137/Α/17.7.85) «Κυβέρνη¬ 
ση και Κυβερνητικά Όργανα», όπως τροποποιήθηκε και 
ισχύει. 

γ. Της παραγράφου 7 του άρθρου 33 του Ν. 2725/1999 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

2. Την υπ' αριθ. ΥΠΠΟ/ΔΙΌΙΚ/Α1/20261/20.4.2000 (ΦΕΚ 
571/21.4.2000) κοινή απόφαση των Πρωθυπουργού και 
Υπουργού Πολιτισμού «Περί ανάθεσης αρμοδιοτήτων 
στον Υφυπουργό Πολιτισμού». 

3. Το υπ’ αριθ. 581/6.12.2000 έγγραφο της Ελληνικής 
Ομοσπονδίας Τριάθλου. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Όροι και προϋποθέσεις εγγραφής και μεταγραφής 
αθλητών με αλλοδαπή υπηκοότητα. 

1. Οι όροι και προϋποθέσεις εγγραφής και μεταγραφής 
των αθλητών με αλλοδαπή υπηκοότητα (ομογενών, κυ¬ 
πριών και άλλων αλλοδαπών) σε αθλητικό σωματείο - μέ¬ 
λος της Ελληνικής Ομοσπονδίας Τριάθλου (Ε.Ο.ΤΡΙ.) πε- 
ριέχονται στα άρθρα 3 και 6 του Κανονισμού εγγραφών - 
μεταγραφών της Ε.Ο.ΤΡΙ., η νομιμότητα του οποίου έχει 
εγκριθεί από τον αρμόδιο για τον αθλητισμό Υπουργό, με 
την υπ’ αριθ. 33299/27-12-2000 απόφασή του. 

2. Κάθε σωματείο έχει δικαίωμα να εγγράφει απεριόρι¬ 
στο αριθμό αθλητών της προηγούμενης παραγράφου του 
άρθρου αυτού. Η εγγραφή τους μπορεί να γίνεται οποτε¬ 
δήποτε. Όμως η συμμετοχή τους στα Πανελλήνια Πρωτα¬ 
θλήματα και στους αγώνες Κυπέλλου Ελλάδας στο Τρία- 


θλο, καθώς και ο αριθμός των αθλητών που δικαιούνται 
συμμετοχή καθορίζονται από το άρθρο 2 της παρούσας. 

3. Κάθε σωματείο έχει δικαίωμα να αποκτά με μεταγρα¬ 
φή σε κάθε μεταγραφική περίοδο μέχρι δύο (2) Κύπριους 
αθλητές και μέχρι δύο (2) ομογενείς ανεξαρτήτως φύλου. 
Επίσης κάθε σωματείο έχει το δικαίωμα να αποκτά έναν 
(1) αλλοδαπό αθλητή και μία (1) αλλοδαπή αθλήτρια (αλ¬ 
λοδαπής υπηκοότητας πληντων κατηγοριών των ομογε¬ 
νών και των κυπριών). 

4. Το χρονικό διάστημα υποβολής των σχετικών αιτήσεων 
μεταγραφής των ομογενών, κυπριών και αλλοδαπών αθλη¬ 
τών είναι από την 1 η Δεκεμβρίου μέχρι την 20η Δεκεμβρίου 
κάθε έτους. Ειδικά για την επικείμενη αγωνιστική περίοδο, 
οι αιτήσεις μεταγραφής ομογενών, κυπριών και αλλοδαπών 
αθλητών μπορούν να υποβάλλονται μέχρι την 30/1/2001. 

Άρθρο 2 

Συμμετοχή ομογενών αθλητών, αθλητών κυπριακής 
υπηκοότητας και αθλητών με άλλη αλλοδαπή υπηκοότη¬ 
τα στους αγώνες. 

1. Στα Πανελλήνια Πρωταθλήματα και στους αγώνες 
του Κυπέλλου Ελλάδας επιτρέπεται να συμμετέχουν ομο¬ 
γενείς και κύπριοι αθλητές που ανήκουν σε σωματεία της 
Ε.Ο.ΤΡΙ., λόγω αρχικής εγγραφής ή μεταγραφής τους σε 
αυτά. Κάθε σωματείο έχει δικαίωμα να χρησιμοποιεί 
στους πιο πάνω αγώνες μέχρι δύο (2) ομογενείς και μέχρι 
δύο (2) Κύπριους αθλητές, ανεξαρτήτως φύλου. 

2. Κάθε σωματείο δικαιούται να χρησιμοποιεί στα Πα¬ 
νελλήνια Πρωταθλήματα και στο Κύπελλο Ελλάδας έναν 
(1) αλλοδαπό αθλητή και μία (1) αλλοδαπή αθλήτρια (τον 
ίδιο ή την ίδια στα Πρωταθλήματα και στο Κύπελλο). Τα 
σωματεία οφείλουν να έχουν εντάξει στη δύναμή τους με 
δελτίο αθλητικής ιδιότητας και να δηλώνουν τον αλλοδα¬ 
πό αθλητή ή την αλλοδαπή αθλήτρια το αργότερο δέκα 
(10) ημέρες πριν από την έναρξη του οικείου Πρωταθλή¬ 
ματος ή του Κυπέλλου Ελλάδας, διαφορετικά δεν επιτρέ¬ 
πεται η συμμετοχή του. Η συνεργασία των σωματείων με 
τον αλλοδαπό αθλητή ή την αλλοδαπή αθλήτρια έχει χρο¬ 
νική διάρκεια αυτή που συμφωνείται εγγράφως μεταξύ 
τους. Το σχετικό έγγραφο κατατίθεται στην Ε.Ο.ΤΡΙ. 

3. Επιτρέπεται επίσης, κατ' εξαίρεση, η εγγραφή στη δύ¬ 
ναμη αθλητικών σωματείων της Ε.Ο.ΤΡΙ. και η συμμετοχή 
τους στα Πανελλήνια Πρωταθλήματα και στους πάσης φύ- 
σεως αγώνες αθλητών αλλοδαπής υπηκοότητας, εφόσον 
έχουν γεννηθεί στην Ελλάδα και διαμένουν έκτοτε μόνιμα σε 
αυτή, καθώς επίσης και αλλοδαπών που δεν έχουν υπερβεί 
το δέκατο πέμπτο (15ο) έτος της ηλικίας τους και έχουν συ¬ 
νεχή μόνιμη εγκατάσταση στην Ελλάδα τρία (3) τουλάχιστον 
χρόνια πριν από την υποβολή της αίτησης εγγραφής τους. 

4. Υπήκοοι κρατών - μελών της Ευρωπαϊκής Ένωσης οι 
οποίοι διαμένουν νόμιμα στην Ελλάδα (εργαζόμενοι, φοι¬ 
τητές κ.λ.π.) δύνανται οι ίδιοι και τα μέλη των οικογενειών 
τους να εγγράφονται στη δύναμη των αθλητικών σωμα¬ 
τείων της Ε.Ο.ΤΡΙ. και να συμμετέχουν στα Πανελλήνια 
Πρωταθλήματα και στους πάσης φύσεως αγώνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

αυτό 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























